《题洞霄》
宋代·罗相

峰回路转九重关，一柱擎天锁翠烟。斧凿无痕开六洞，佩环如响萃群仙。

岩前翔涌云根石，林下萦飞玉色泉。为爱丹霞留物外，经纶事业付他年。

作者简介：罗相，号容谷散人，馀杭（今浙江馀杭西南）人。宁宗庆元五年（一一九九）进士。嘉定十三年（一二二○）为监察御史（《宋会要辑稿》职官七五之二五）。事见清雍正《浙江通志》卷一二六。今录诗三首。